pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธอส. จัดงาน GHB ALL HOME EXPO 2023 ครั้งที่ 5 @สมุทรปราการ คัดบ้านมือสองกว่า 500 รายการ ลดสูงสุด 50% ราคาขายต่ำสุดเพียง 90,000 บาท เท่านั้น!!
วันศุกร์ที่ 20 ตุลาคม 2566
20/10/2566
ธอส. จัดงาน GHB ALL HOME EXPO 2023 ครั้งที่ 5 @สมุทรปราการ คัดบ้านมือสองกว่า 500 รายการ ลดสูงสุด 50% ราคาขายต่ําสุดเพียง 90,000 บาท เท่านั้น!!
ธอส. จัดงานมหกรรมบ้านมือสอง ธอส. : GHB ALL HOME EXPO 2023 ครั้งที่ 5 @สมุทรปราการ ระหว่างวันที่ 27-29 ตุลาคม 2566 ณ ศูนย์การค้าซีคอนสแควร์ ศรีนครินทร์ นําบ้านมือสองคุณภาพดี ทําเลเด่น และราคาคุ้มค่า ที่ตั้งอยู่ในกรุงเทพฯ ปริมณฑล และภูมิภาค มาจําหน่าย
ธนาคารอาคารสงเคราะห์ (ธอส.) เอาใจคนอยากมีบ้านช่วงไตรมาสสุดท้าย จัดงานมหกรรมบ้านมือสอง ธอส. : GHB ALL HOME EXPO 2023 ครั้งที่ 5 @สมุทรปราการ ระหว่างวันที่ 27-29 ตุลาคม 2566 ณ ศูนย์การค้าซีคอนสแควร์ ศรีนครินทร์ นําบ้านมือสองคุณภาพดี ทําเลเด่น และราคาคุ้มค่า ที่ตั้งอยู่ในกรุงเทพฯ ปริมณฑล และภูมิภาค มาจําหน่ายกว่า 500 รายการ พร้อมส่วนลดสูงสุด 50% จากราคาประเมิน โดยทรัพย์ที่มีราคาขายต่ําสุดเพียง 90,000 บาท ได้แก่ ทรัพย์ประเภทห้องชุด ชั้นที่ 4 จาก 4 ชั้น ขนาดเนื้อที่ 27.85 ตารางเมตร ในโครงการมีทรัพย์เรซิเด้นซ์ 2 เขตหนองแขม กรุงเทพฯ โดยผู้ที่ซื้อทรัพย์ภายในงานยังสามารถใช้สิทธิ์สินเชื่ออัตราดอกเบี้ย (ต่ําสุด) นานสูงสุด 24 เดือนด้วย พิเศษ!! ลูกค้าที่จองซื้อทรัพย์ภายในงานรับฟรีกระเป๋า 1 ใบ/1 รายการทรัพย์ (เงื่อนไขเป็นไปตามที่ธนาคารกําหนด) ผู้ที่สนใจซื้อทรัพย์สามารถวางเงินประกันการซื้อทรัพย์รายการละ 5,000 บาท ทรัพย์ในเขตกรุงเทพและปริมณฑล ซื้อได้ภายในงานระหว่างวันที่ 27-29 ตุลาคม 2566 ทรัพย์ในส่วนภูมิภาค ซื้อได้ที่ทําการสาขาภูมิภาคของธนาคาร ตั้งแต่วันที่ 27 ต.ค. – 3 พ.ย. 2566 ทั้งนี้ ลูกค้าสามารถดูข้อมูลทรัพย์หรือสอบถามข้อมูลเพิ่มเติมได้ที่ G H Bank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHBALLHOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-รมช. ไชยา เล็งเห็นบุรีรัมย์เป็นพื้นที่ศักยภาพเหมาะกับการทำปศุสัตว์ส่งออกต่างประเทศ
วันพฤหัสบดีที่ 19 ตุลาคม 2566
รมช. ไชยา เล็งเห็นบุรีรัมย์เป็นพื้นที่ศักยภาพเหมาะกับการทําปศุสัตว์ส่งออกต่างประเทศ
รมช. ไชยา เล็งเห็นบุรีรัมย์เป็นพื้นที่ศักยภาพเหมาะกับการทําปศุสัตว์ส่งออกต่างประเทศ
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยหลังลงพื้นที่ตรวจราชการตามนโยบายกระทรวงเกษตรและสหกรณ์ ณ สํานักงานเกษตรและสหกรณ์จังหวัดบุรีรัมย์ ว่า สํานักงานปศุสัตว์จังหวัดบุรีรัมย์ได้ตรวจสอบห้องเย็นทั้ง 19 แห่ง จาก 23 อําเภอ พื้นที่จังหวัดบุรีรัมย์ไม่พบการลักลอกขนเนื้อสัตว์เถื่อน ส่วนใหญ่เป็นเนื้อแซลมอนนําเข้าถูกต้องตามกฎหมาย เห็นได้ว่าจังหวัดบุรีรัมย์มีศักยภาพในการผลิตโคเนื้อ และโคมีชีวิตสําหรับส่งออก ซึ่งกระทรวงเกษตรฯ กําลังจะเปิดตลาดการค้าสัตว์มีชีวิตออกสู่ประเทศกัมพูชา รวมถึงส่งออกโคเนื้อ และสุกรมีชีวิตสู่ประเทศจีน และเวียดนาม เพื่อแก้ปัญหาสินค้าราคาตกต่ํา และให้มีสินค้าราคาสมกับคุณภาพ จึงต้องขยายผลตรวจสอบตามแนวเขตชายแดนให้มากขึ้น เพื่อให้กลไกราคาสินค้าเกษตรกลับมาเป็นปกติ ตามนโยบายของรัฐบาลนายกรัฐมนตรี (นายเศรษฐา ทวีสิน) ที่ให้ความสําคัญกับการจัดการปัญหาความเดือดร้อนของพี่น้องเกษตรกรและผู้ประกอบการรายย่อยเป็นลําดับแรก
รมช.ไชยา ให้ข้อมูลเพิ่มเติมว่า ต้นทุนอาหารสัตว์ที่มีราคาสูง เนื่องจากหัวอาหาร (ข้าวโพดและถั่วเหลือง) ในประเทศไม่เพียงพอ จึงต้องนําเข้าจากต่างประเทศ ซึ่งได้มอบแนวทางให้หน่วยงานที่เกี่ยวข้องแนะนําเกษตรกรให้จัดสรรพื้นที่ทําการเกษตรใหม่ เพื่อให้มีพื้นที่ผลิตหัวอาหารเอง ปรับปรุงดินให้มีคุณภาพเหมาะสําหรับพืชที่จะเพาะปลูก จะช่วยให้มีผลผลิตที่มีคุณภาพ เกษตรกรมีรายได้เพิ่มขึ้น
"ยุครัฐบาลดิจิทัลควรมีการเชื่อมโยงข้อมูลแต่ละส่วนของหน่วยงานภายใต้กระทรวงเกษตรฯ ให้สามารถใช้งานร่วมกัน เพื่อนําไปวิเคราะห์สินค้าและความต้องการของตลาดได้ เกษตรกรจะได้ผลิตสินค้าที่มีผู้ซื้อรองรับ ซึ่งช่วยให้สินค้าไม่ล้นตลาดและมีราคาที่เหมาะสม จึงอยากขอให้แต่ละหน่วยงานช่วยกันพัฒนาในส่วนนี้ร่วมกัน" รมช.ไชยา กล่าวเสริม
นอกจากนี้ รัฐมนตรีช่วยฯ ไชยาได้กล่าวถึงนโยบายการพักหนี้เกษตรกร 3 ปี ที่จะช่วยให้พี่น้องเกษตรกรลืมตาอ้าปาก สามารถหารายได้แบบไม่กังวล ซึ่งเกษตรกรที่สนใจเข้าร่วมมาตรการนี้ ต้องมาแสดงตนรับสิทธิ์ เพื่อเข้าร่วมโครงการจัดการปัญหาหนี้ รวมถึงการหารายได้ เพื่อนําองค์ความรู้ไปใช้สร้างรายได้ เป็นแนวทางปลดหนี้ และเป็นเกษตรกรที่สามารถยืนได้ด้วยตนเอง อีกด้วย
รัฐบาลไทย-ข่าวทำเนียบรัฐบาล-รมว. ดีอี เดินหน้า เร่งแก้ปัญหาหลอกลวงซื้อขายออนไลน์ กรณี เก็บเงินปลายทาง (COD)
วันศุกร์ที่ 20 ตุลาคม 2566
รมว. ดีอี เดินหน้า เร่งแก้ปัญหาหลอกลวงซื้อขายออนไลน์ กรณี เก็บเงินปลายทาง (COD)
รมว. ดีอี เดินหน้า เร่งแก้ปัญหาหลอกลวงซื้อขายออนไลน์ กรณี เก็บเงินปลายทาง (COD)
วันนี้ (20 ต.ค. 66) นายประเสริฐ จันทรรวงทอง รัฐมนตรีดีอี ได้สั่งการให้นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในการประชุม“การแก้ไขปัญหาการหลอกลวงซื้อขายออนไลน์ กรณีใช้ช่องทาง Cash On Delivery (COD)” โดยมี นายเวทางค์ พ่วงทรัพย์ รองปลัดกระทรวง ดีอี ผู้แทนจากตํารวจสืบสวนสอบสวนอาชญากรรมทางเทคโนโลยี (บช.สอท.) สํานักงานพัฒนาธุรกรรมทางอิเล็กทรอนิกส์ บริษัท ไปรษณีย์ไทย จํากัด แพลตฟอร์มอีคอมเมิร์ซ เช่น ลาซาด้า และตัวแทน บริษัทขนส่งพัสดุ และหน่วยงานที่เกี่ยวข้อง เข้าร่วมหารือ
ปัจจุบันปัญหาการหลอกลวงซื้อขายออนไลน์ สูงมาก มีจํานวนคดีหลอกลวงซื้อขายออนไลน์ แจ้งความกว่า 130,000 คดี ในรอบ 1ปี 7 เดือน ที่ผ่านมา (1 มีค 2565 – 30 กย. 2566) โดยเฉพาะ การหลอกลวง ผ่านแพลตฟอร์มโซเชียลมีเดีย ทั้งเฟซบุ๊ก ไอจี ติ๊กต็อก และไลน์ เพราะเป็นช่องทางติดต่อ ซื้อขายสินค้าที่ได้รับความนิยมอย่างมาก และคนร้ายหลอกลวงออนไลน์ มักจะใช้ช่องทาง Cash on Delivery (COD) หรือ การส่งพัสดุสินค้าแบบเก็บเงินปลายทาง
คนร้าย จะใช้ช่องทางนี้ หลอกผู้สั่งสินค้าออนไลน์ และให้เลือกการส่งพัสดุแบบเก็บเงินปลายทาง โดยเมื่อผู้รับสินค้าจ่ายเงินพนักงานขนส่งแล้ว ภายหลัง เมื่อแกะพัสดุออกมา พบว่า ไม่ตรงปก เป็นของที่ผู้สั่งไม่ได้สั่งซื้อ หรือ เป็นสินค้าไม่ได้คุณภาพ ใช้งานไม่ได้ ก็ไม่สามารถขอคืนเงินได้ สาเหตุมักเกิดจาก คนร้าย มีการปกปิดข้อมูล เช่น ไม่แจ้งหมายเลขโทรศัพท์ ของผู้ส่งสินค้า ไม่สามารถติดต่อได้ ซึ่งทําให้ผู้บริโภคจํานวนมากไม่สามารถติดตามขอคืนเงิน หรือ หาตัวคนร้ายได้
ในที่ประชุมฯ วันนี้ ได้หารือมาตรการแก้ปัญหาหลอกลวงซื้อขายออนไลน์ เก็บเงินปลายทาง (COD) สรุปได้ดังนี้
1. การจัดทํามาตรฐานการรับส่งสินค้าของผู้ให้บริการรับส่งสินค้าและผู้ให้บริการแพลตฟอร์มอีคอมเมิร์ซ เช่น การชะลอการโอนเงินให้ร้านค้า/ผู้ส่งสินค้า (ซึ่งอาจจะเป็นคนร้าย) วิธีการและระยะเวลาในการร้องเรียนของผู้รับสินค้า เป็นต้น
2. แนวทางการยืนยันตัวตนของผู้ส่งสินค้า
3. แนวทางการพัฒนาฐานข้อมูลกลางและการแลกเปลี่ยนข้อมูลด้านการขนส่งสินค้า โดยเฉพาะ ข้อมูล คนร้าย และกิจกรรมที่ต้องสงสัยว่าเป็นคนร้าย เพื่อใช้เป็นช่องทางในการแลกเปลี่ยนข้อมูลที่เข้าข่ายหลอกลวงประชาชน
ทั้งนี้ เพื่อสร้างความเชื่อมั่นและลดปัญหาการหลอกลวงประชาชนเป็นจํานวนมาก ดีอี ได้เร่งรัด เเก้ปัญหาให้กับประชาชน ที่ถูกหลอกลวงจากการสั่งซื้อสินค้าออนไลน์ และได้สินค้าไม่ตรงปก หรือไม่ได้รับสินค้า โดยเฉพาะ กรณี COD ที่คนร้ายมักจะใช้
สําหรับประชาชนหรือผู้บริโภคที่สั่งซื้อสินค้า บริการต่างๆ ทางออนไลน์แล้วเกิดปัญหา ถูกโกง หลอกลวง อย่านิ่งนอนใจ สามารถแจ้งเรื่องร้องเรียน หรือปัญหา หรือขอคําปรึกษาเข้ามาได้ที่ ศูนย์รับเรื่องร้องเรียนฯ 1212 OCC ของ ETDA ได้ตลอด 24 ชั่วโมง จากนั้นศูนย์รับเรื่องร้องเรียนฯ จะทําการประสานต่อไปยังหน่วยงานที่เกี่ยวข้อง เพื่อให้ท่านเข้าสู่กระบวนการช่วยเหลือและได้รับการเยียวยาอย่างทันท่วงทีมากที่สุด
____________________
รัฐบาลไทย-ข่าวทำเนียบรัฐบาล-ก.แรงงาน ห่วงใย ลำเลียงเครื่องอุปโภคบริโภคจากภาคเอกชน ส่งต่อธารน้ำใจสู่แรงงานไทยในอิสราเอล
วันศุกร์ที่ 20 ตุลาคม 2566
20/10/2566
ก.แรงงาน ห่วงใย ลําเลียงเครื่องอุปโภคบริโภคจากภาคเอกชน ส่งต่อธารน้ําใจสู่แรงงานไทยในอิสราเอล
ก.แรงงาน ห่วงใย ลําเลียงเครื่องอุปโภคบริโภคจากภาคเอกชน ส่งต่อธารน้ําใจสู่แรงงานไทยในอิสราเอล
วันที่ 20 ตุลาคม 2566 นายไพโรจน์ โชติกเสถียร ปลัดกระทรวงแรงงาน เปิดเผยว่า ตามที่ได้เกิดสถานการณ์ความไม่สงบในประเทศอิสราเอลและส่งผลกระทบต่อความเป็นอยู่ของแรงงานไทยบางส่วนที่ยังไม่สามารถทํางานได้และต้องหลบอยู่ในพื้นที่ศูนย์พักพิงนั้น กระทรวงแรงงาน โดยท่านพิพัฒน์ รัชกิจประการ รัฐมนตรีว่าการกระทรวงแรงงาน ได้มีความห่วงใยต่อความเป็นอยู่ของพี่น้องแรงงานไทยที่ได้รับผลกระทบจากเหตุการณ์ดังกล่าว กระทรวงแรงงาน จึงได้ร่วมมือกับภาคเอกชนเปิดรับบริจาคสิ่งของเครื่องอุปโภคบริโภคเพื่อนําไปช่วยเหลือพี่น้องแรงงานไทยในอิสราเอลนั้น
นายไพโรจน์ กล่าวต่อว่า ในวันนี้ ผมได้มอบหมายให้ นางสาวกรจิรัฏฐ์ พงจันทร์ศธร ผู้ช่วยปลัดกระทรวงแรงงาน พร้อมด้วย นางสาวรุ่งทิพย์ จั่นทอง ผู้อํานวยการกองกลาง สํานักงานปลัดกระทรวงแรงงาน นําสิ่งของเครื่องอุปโภคบริโภคที่ผู้ประกอบการ ภาคเอกชน สมาคม ตลอดจนห้างร้านต่างๆ มอบให้กระทรวงแรงงานนํามาให้กองทัพอากาศเพื่อขนส่งลําเลียงไปด้วยเครื่องบินเที่ยวพิเศษไปช่วยเหลือพี่น้องแรงงานไทยในอิสราเอล อาทิ ข้าวสาร 10,000 กิโลกรัม น้ําดื่ม 1,560 ขวด บะหมี่กึ่งสําเร็จรูป 3,336 ถ้วย ข้าวต้มมัด 1,368 ชิ้น ขนมขาไก่ 500 ห่อ ขนมทอดกรอบ 500 ห่อ ขนมกล้วยแผ่น 250 ห่อ แยมโรล 300 ชิ้น ขนมปัง 100 ชิ้น เป็นต้น
ด้าน นางสาวกรจิรัฏฐ์ พงจันทร์ศธร ผู้ช่วยปลัดกระทรวงแรงงาน กล่าวเพิ่มเติมว่า ในส่วนของสิ่งของเครื่องอุปโภคบริโภคที่ได้รับมอบจากภาคเอกชน กระทรวงแรงงาน ได้นํามามอบให้กับกองบิน 6 ที่จะเป็นผู้ลําเลียงสิ่งของเหล่านี้ไปกับเครื่องบินพิเศษของกองทัพอากาศ เพื่อนําไปช่วยเหลือแรงงานไทยในอิสราเอล เป็นการบรรเทาความเดือดร้อนในเบื้องต้นต่อไป
ทั้งนี้ หน่วยงานภาครัฐ ผู้ประกอบการภาคเอกชนใดที่มีความประสงค์จะร่วมบริจาคสิ่งของ ข้าวสาร อาหารแห้ง เครื่องอุปโภคบริโภค เพื่อนําไปสมทบช่วยเหลือแรงงานไทยที่ได้รับผลกระทบจากความไม่สงบในอิสราเอลสามารถบริจาคได้ที่ บริเวณโถงชั้นล่าง อาคารกระทรวงแรงงาน ในวัน และเวลา ราชการ หรือติดต่อได้ที่ กองกลาง สํานักงานปลัดกระทรวงแรงงาน โทรศัพท์ 02-2321142 , 02-2321443 , 02-2321156 และ 098-4163636 , 089-9876016 , 081-2480702
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-​รองประธานเขตปกครองตนเองกว่างซีจ้วง สาธารณรัฐประชาชนจีน และคณะ เข้าพบหารือกับผู้ช่วยรัฐมนตรีประจำกระทรวงวัฒนธรรม เพื่อกระชับความร่วมมือทางวัฒนธรรมระหว่างไทยและเมืองกวางสี
วันศุกร์ที่ 20 ตุลาคม 2566
​รองประธานเขตปกครองตนเองกว่างซีจ้วง สาธารณรัฐประชาชนจีน และคณะ เข้าพบหารือกับผู้ช่วยรัฐมนตรีประจํากระทรวงวัฒนธรรม เพื่อกระชับความร่วมมือทางวัฒนธรรมระหว่างไทยและเมืองกวางสี
​รองประธานเขตปกครองตนเองกว่างซีจ้วง สาธารณรัฐประชาชนจีน และคณะ เข้าพบหารือกับผู้ช่วยรัฐมนตรีประจํากระทรวงวัฒนธรรม เพื่อกระชับความร่วมมือทางวัฒนธรรมระหว่างไทยและเมืองกวางสี
รองประธานเขตปกครองตนเองกว่างซีจ้วง สาธารณรัฐประชาชนจีน และคณะ เข้าพบหารือกับผู้ช่วยรัฐมนตรีประจํากระทรวงวัฒนธรรม เพื่อกระชับความร่วมมือทางวัฒนธรรมระหว่างไทยและเมืองกวางสี
เมื่อเร็วๆ นี้ นายเหมียว ชิ่งวั่ง H.E. MIAO Qingwang รองประธานเขตปกครองตนเองกว่างซีจ้วง สาธารณรัฐประชาชนจีน และคณะ เข้าพบหารือกับนายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม เพื่อกระชับความร่วมมือทางวัฒนธรรมระหว่างไทยและเมืองกวางสี ผ่านทางศิลปวัฒนธรรมประเพณีไทยที่โดดเด่นและประเพณีพื้นบ้าน เช่น เทศกาลสงกรานต์ มวยไทย โขน และแลกเปลี่ยนเรียนรู้ในการส่งเสริมการประชาสัมพันธ์ของอุตสาหกรรมการท่องเที่ยวของทั้งสองฝ่ายอย่างต่อเนื่องผ่านช่องทางต่างๆ อาทิ วิทยุ โทรทัศน์ และสื่อต่างๆ โดยมีนางสาวเพ็ญพิสุทธิ์ จินตโสภณ เลขานุการรัฐมนตรีว่าการกระทรวงวัฒนธรรม คณะทํางาน และผู้เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
ทั้งนี้ การหารือดังกล่าวจะเป็นโอกาสในการส่งเสริมความร่วมมือร่วมกันระหว่างวิสาหกิจจากทั้งสองฝ่ายในด้านต่างๆ เช่น วิทยุและโทรทัศน์ การส่งเสริมวัฒนธรรม และการแลกเปลี่ยนระดับประชาชนต่อไป
รัฐบาลไทย-ข่าวทำเนียบรัฐบาล-จัดตำแหน่งงาน 6 หมื่นอัตรา รองรับแรงงานไทยเดินทางกลับจากอิสราเอล
วันศุกร์ที่ 20 ตุลาคม 2566
จัดตําแหน่งงาน 6 หมื่นอัตรา รองรับแรงงานไทยเดินทางกลับจากอิสราเอล
.....
กระทรวงแรงงาน เผย กรมการจัดหางานจะดําเนินการสอบถามความสมัครใจของแรงงานที่เดินทางกลับมาจากประเทศอิสราเอล เพื่อหางานที่ตรงกับความต้องการ
.
โดยตําแหน่งงานในต่างประเทศ จะมีรายได้และลักษณะงานใกล้เคียงกับงานที่ประเทศอิสราเอล เช่น
• ไต้หวัน > ภาคก่อสร้าง
• สาธารณรัฐโปรตุเกส > คนงานเกษตร
• กรีซ > คนงานเกษตร
• สาธารณรัฐเกาหลี > งานปศุสัตว์ และงานภาคเกษตร (วีซ่า E-8) สามารถไปซ้ําได้และไม่ต้องสอบวัดระดับภาษาเกาหลี
.
สําหรับแรงงานไทยที่ต้องการกลับไปทํางานที่อิสราเอล กรมการจัดหางานได้มีหนังสือถึง “สํานักงานประชากรและตรวจคนเข้าเมืองของอิสราเอล (PIBA)” เพื่อขอให้พิจารณารับแรงงานไทยกลับเข้าทํางานในรัฐอิสราเอลอีกครั้ง หากสถานการณ์คลี่คลายลงซึ่งจะมีการเจรจาต่อรองต่อไป
.
ส่วนของแรงงานไทยที่ “ไม่ประสงค์เดินทางไปทํางานต่างประเทศแล้ว” ได้เตรียมตําแหน่งงานว่างจากทั่วประเทศ จํานวน 63,296 อัตรา ไว้รองรับแล้ว
.
ทั้งนี้ แรงงานที่ต้องการหางานทําสามารถสมัครงานที่:
• เว็บไซต์ ไทยมีงานทํา.doe.go.th หรือ Mobile Application “ไทยมีงานทํา”
• สํานักงานจัดหางานจังหวัดทุกจังหวัด
• สํานักงานจัดหางานกรุงเทพมหานครพื้นที่ 1 -10
.
โดยติดตามประกาศรับสมัครงานในต่างประเทศได้ที่เว็บไซต์doe.go.th/overseasสอบถามรายละเอียดเพิ่มเติมที่ สายด่วน 1694
อ่านเพิ่มเติม คลิกhttps://www.thaigov.go.th/news/contents/details/73417
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สถาบันการบินพลเรือน พิธีลงนามบันทึกข้อตกลงความร่วมมือเครือข่ายกิจกรรมนักศึกษา 9 สถาบันเพื่อพัฒนาคุณภาพบัณฑิต
วันศุกร์ที่ 20 ตุลาคม 2566
สถาบันการบินพลเรือน พิธีลงนามบันทึกข้อตกลงความร่วมมือเครือข่ายกิจกรรมนักศึกษา 9 สถาบันเพื่อพัฒนาคุณภาพบัณฑิต
...
สถาบันการบินพลเรือน พิธีลงนามบันทึกข้อตกลงความร่วมมือเครือข่ายกิจกรรมนักศึกษา 9 สถาบันเพื่อพัฒนาคุณภาพบัณฑิต
สถาบันการบินพลเรือน (สบพ.) รัฐวิสาหกิจสังกัดกระทรวงคมนาคม จัดพิธีลงนามบันทึกข้อตกลงความร่วมมือเครือข่ายกิจกรรมนักศึกษา 9 สถาบัน เพื่อพัฒนาคุณภาพบัณฑิต ระหว่าง มหาวิทยาลัยราชภัฎสวนสุนันทา มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีราชมงคลพระนคร สถาบันการพยาบาลศรีสวรินทิรา สภากาชาดไทย สถาบันการบินพลเรือน ศูนย์ฝึกพาณิชย์นาวี มหาวิทยาลัยสยาม มหาวิทยาลัยหัวเฉียวเฉลิมพระเกียรติ สถาบันเทคโนโลยีภูมิแผ่นดิน โดยมีนางสาวภัคณัฏฐ์ มากช่วย ผู้ว่าการสถาบันการบินพลเรือน และ รองอธิการบดีฝ่ายกิจการนักศึกษา มหาวิทยาลัยราชภัฎสวนสุนันทา, รองอธิการบดีฝ่ายกิจการนักศึกษาและศิษย์เก่าสัมพันธ์ มหาวิทยาลัยเทคโนโลยีพระจอมเกล้าพระนครเหนือ ผู้ช่วยอธิการบดีฝ่ายกิจการนักศึกษา มหาวิทยาลัยเทคโนโลยีราชมงคลพระนคร รองอธิการบดี สถาบันการพยาบาลศรีสวินทิรา สภากาชาดไทย ผู้อํานวยการศูนย์ฝึกพาณิชย์นาวี ผู้ช่วยอธิการบดี มหาวิทยาลัยสยาม รองอธิการบดีมหาวิทยาลัยหัวเฉียวเฉลิมพระเกียรติ ผู้อํานวยการ สถาบันเทคโนโลยีภูมิแผ่นดิน ร่วมลงนามพร้อมด้วย ประธานสโมสรนักศึกษา นายกสโมสรนักศึกษา นายกองค์การนักศึกษา หัวหน้านักเรียน คณะนักเรียนผู้ปกครอง ผู้บริหาร สบพ. ร่วมเป็นสักขีพยานในการลงนามครั้งนี้ด้วย เมื่อวันที่ 20 ตุลาคม 2566 ณ สบพ. กรุงเทพฯ
การจัดพิธีลงนามครั้งนี้เป็นการลงนามร่วมกันดําเนินการจัดกิจกรรมเพื่อพัฒนานักศึกษา ตั้งแต่กลางปี 2554 และมีมหาวิทยาลัยของรัฐ มหาวิทยาลัยเอกชน และสถาบันเฉพาะทาง ให้ความสนใจและเข้าร่วม เกิดเป็นเครือข่ายกิจกรรมนักศึกษา 6 สถาบัน เพื่อพัฒนาคุณภาพบัณฑิต ในปี 2555 และได้เติบโตเป็นเครือข่ายกิจกรรมนักศึกษา 8 สถาบัน เพื่อพัฒนาคุณภาพบัณฑิตใน ปี 2562 อันประกอบด้วย มหาวิทยาลัยเทคโนโลยีราชมงคลพระนคร มหาวิทยาลัยสยาม มหาวิทยาลัยราชภัฎสวนสุนันทา ศูนย์ฝึกพาณิชย์นาวี มหาวิทยาลัยหัวเฉียวเฉลิมพระเกียรติ มหาวิทยาลัยเทคโนโลยีพระจอมเกล้าพระนครเหนือ สถาบันการพยาบาลศรีสวรินทิรา สภากาชาดไทยและสถาบันการบินพลเรือน และในปี 2566 นี้ เราได้ก้าวสู่เครือข่ายกิจกรรมนักศึกษา 9 สถาบัน เพื่อพัฒนาคุณภาพบัณฑิต โดยมีสมาชิกใหม่เพิ่มอีก 1 สถาบัน นั่นคือสถาบันเทคโนโลยีภูมิแผ่นดิน
นางสาวภัคณัฏฐ์ มากช่วย ผู้ว่าการสถาบันการบินพลเรือน กล่าวว่าการบันทึกข้อตกลงความร่วมมือร่วมกันในวันนี้ถือเป็นนิมิตหมายอันดีนับว่าเป็นจุดเริ่มต้นที่ดีในการพัฒนาคุณภาพนักศึกษาของสถาบันการศึกษาให้มีประสบการณ์ความรู้คุณธรรม และจริยธรรมอันจะนําไปสู่การเป็นพลเมืองที่ดี ดังมีวัตถุประสงค์ตามคํากล่าวรายงาน ซึ่งเป็นไปตามนโยบายของภาครัฐที่สนับสนุนด้านการศึกษาให้สร้างสังคมแห่งการเรียนรู้ตลอดชีวิต มุ่งส่งเสริมให้เป็นคนดีภูมิใจในชาติรวมทั้งเสริมสร้างศักยภาพของผู้เรียน เพื่อให้มีความพร้อมต่อการเปลี่ยนแปลงทางเศรษฐกิจสังคม และการเมืองของโลกอย่างมีคุณธรรม และจริยธรรม โดยสถาบันการบินพลเรือนจะสนับสนุนและส่งเสริมการดําเนินกิจกรรม เพื่อเพิ่มศักยภาพให้กับนักศึกษา เพื่อตอบสนองความต้องการของประเทศ และนโยบายของรัฐบาลอย่างมีระบบและยั่งยืนต่อไป
รัฐบาลไทย-ข่าวทำเนียบรัฐบาล-กรมทางหลวงชนบท รับมือและติดตามสถานการณ์อุทกภัยอย่างต่อเนื่อง นำเจ้าหน้าที่พร้อมเครื่องจักร เข้าจัดการบริเวณที่มีดินสไลด์บนถนนสาย มส.3007 อำเภอขุนยวม จังหวัดแม่ฮ่องสอน
วันศุกร์ที่ 20 ตุลาคม 2566
กรมทางหลวงชนบท รับมือและติดตามสถานการณ์อุทกภัยอย่างต่อเนื่อง นําเจ้าหน้าที่พร้อมเครื่องจักร เข้าจัดการบริเวณที่มีดินสไลด์บนถนนสาย มส.3007 อําเภอขุนยวม จังหวัดแม่ฮ่องสอน
หลังได้รับผลกระทบจากฝนตกหนัก เพื่อให้ประชาชนสามารถเดินทางได้อย่างสะดวกปลอดภัย
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน จัดเจ้าหน้าที่พร้อมเครื่องมือเครื่องจักรเข้าดําเนินการจัดการดินที่สไลด์ลงมากีดขวางทางจราจรบนถนนทางหลวงชนบทสาย มส.3007 แยก ทล.108 - บ้านแม่สุริน อําเภอขุนยวม จังหวัดแม่ฮ่องสอน ช่วง กม. ที่ 17+200 - 24+400 เนื่องจากมีฝนตกหนักอย่างต่อเนื่องในพื้นที่ ทําให้เกิดดินสไลด์บริเวณสายทาง ปัจจุบันดําเนินการจัดการสิ่งกีดขวาง เพื่อให้ประชาชนสัญจรผ่านได้อย่างสะดวกปลอดภัยเรียบร้อยแล้ว ทั้งนี้ ทช. ยังคงจัดเจ้าหน้าที่ติดตามสถานการณ์อย่างใกล้ชิด เพื่อเข้าช่วยเหลือและอํานวยความสะดวกให้กับประชาชนที่สัญจรไป - มา หากเกิดเหตุอุทกภัยในโครงข่ายทางหลวงชนบทสามารถแจ้งเหตุได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-รมช.อนุชา เป็นประธานพิธีวางพานพุ่มน้อมรำลึกในพระมหากรุณาธิคุณของสมเด็จพระศรีนครินทราบรมราชชนนี และวันพยาบาลแห่งชาติ ประจำปี 2566
วันศุกร์ที่ 20 ตุลาคม 2566
รมช.อนุชา เป็นประธานพิธีวางพานพุ่มน้อมรําลึกในพระมหากรุณาธิคุณของสมเด็จพระศรีนครินทราบรมราชชนนี และวันพยาบาลแห่งชาติ ประจําปี 2566
รมช.อนุชา เป็นประธานพิธีวางพานพุ่มน้อมรําลึกในพระมหากรุณาธิคุณของสมเด็จพระศรีนครินทราบรมราชชนนี และวันพยาบาลแห่งชาติ ประจําปี 2566
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เป็นประธานในพิธีถวายราชสักการะและอาศิรวาทราชสดุดี สมเด็จพระศรีนครินทราบรมราชชนนี เนื่องในวันพยาบาลแห่งชาติ จังหวัดชัยนาท ประจําปี 2566 ณ วิทยาลัยพยาบาลบรมราชชนนี ชัยนาท พร้อมด้วย นายนที มนตริวัต ผู้ว่าราชการจังหวัดชัยนาท หัวหน้าส่วนราชการ ข้าราชการ ภาคเอกชน องค์การบริหารส่วนจังหวัดชัยนาท เทศบาลเมืองชัยนาท เหล่ากาชาดจังหวัดชัยนาท ชมรมพยาบาลจังหวัดชัยนาท คณาจารย์ และนักศึกษาวิทยาลัยพยาบาลบรมราชชนนี ชัยนาท เข้าร่วมพิธีฯ
โอกาสนี้ รมช.เกษตรฯ มอบเกียรติบัตรพยาบาลดีเด่นจังหวัดชัยนาท ประจําปี 2566 และมอบเกียรติบัตรหน่วยงานที่มีผู้บริจาคโลหิตสูงสุดของจังหวัดชัยนาท พร้อมทั้งกล่าวแสดงความยินดีแก่ผู้ที่ได้รับเกียรติบัตร และร่วมกิจกรรมปลูกต้นไม้ ประจําวิทยาลัยพยาบาลบรมราชชนนี ชัยนาท จากนั้น เยี่ยมชมกิจกรรมการบริจาคโลหิต และเยี่ยมชมห้องปฏิบัติการและการดําเนินงานของวิทยาลัยพยาบาลบรมราชชนนี
สําหรับการกิจกรรมในครั้งนี้ เป็นความร่วมมือระหว่าง ชมรมพยาบาลจังหวัดชัยนาท และวิทยาลัยพยาบาลบรมราชชนนี ชัยนาท เพื่อน้อมรําลึกในพระมหากรุณาธิคุณของสมเด็จพระศรีนครินทราบรมราชชนนี ที่ทรงมีพระเมตตา ปฏิบัติพระราชภารกิจ เพื่อพัฒนาสุขภาพอนามัยและความเป็นอยู่ของพสกนิกรชาวไทย และมีพระเมตตาสนับสนุนวิชาชีพการพยาบาลมาโดยตลอด และเนื่องในวันพยาบาลแห่งชาติ ตรงกับวันที่ 21 ตุลาคม ของทุกปี
รัฐบาลไทย-ข่าวทำเนียบรัฐบาล-รองปลัดอภัยฯ เป็นประธานการประชุมชี้แจงการคัดเลือกตำบลต้นแบบขับเคลื่อนสินค้าเกษตรมูลค่าสูง
วันศุกร์ที่ 20 ตุลาคม 2566
รองปลัดอภัยฯ เป็นประธานการประชุมชี้แจงการคัดเลือกตําบลต้นแบบขับเคลื่อนสินค้าเกษตรมูลค่าสูง
รองปลัดอภัยฯ เป็นประธานการประชุมชี้แจงการคัดเลือกตําบลต้นแบบขับเคลื่อนสินค้าเกษตรมูลค่าสูง
วันศุกร์ที่ 20 ตุลาคม 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมชี้แจงการคัดเลือกตําบลต้นแบบขับเคลื่อนสินค้าเกษตรมูลค่าสูง ร่วมกับกองนโยบายเทคโนโลยีเพื่อการเกษตรและเกษตรกรรมยั่งยืน และเกษตรและสหกรณ์จังหวัด ทั้ง 76 จังหวัดทั่วประเทศ ผ่านระบบ Zoom Meeting โดย “ผลักดันสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่าสูง” ตามนโยบายรัฐมนตรีว่าการกระทรวงเกษตรและสหกรณ์ ส่งเสริมสินค้าที่มีศักยภาพสูง มีการรับรองมาตรฐาน และมีตลาดรองรับภายในประเทศหรือต่างประเทศ เป้าหมายตําบลต้นแบบขับเคลื่อนสินค้าเกษตรมูลค่าสูง 200 ตําบลทั่วประเทศ เกษตรกรมีรายได้ 180,000 บาทต่อครัวเรือนต่อปี ภายในปีที่ 4 ของโครงการ พัฒนาสู่ความยั่งยืน ตามแนวทาง BCG Model ต่อไป
รัฐบาลไทย-ข่าวทำเนียบรัฐบาล-เคาะ! แผนอีอีซี ทำทันที 99 วัน 8 ด้าน ดึงเงินลงทุนจากทั่วโลกผ่านอุตสาหกรรมเป้าหมาย
วันศุกร์ที่ 20 ตุลาคม 2566
เคาะ! แผนอีอีซี ทําทันที 99 วัน 8 ด้าน ดึงเงินลงทุนจากทั่วโลกผ่านอุตสาหกรรมเป้าหมาย
.....
คณะกรรมการนโยบายเขตพัฒนาพิเศษภาคตะวันออก (กพอ.) หรือ บอร์ด กพอ. (ชุดใหม่) ได้พิจารณาร่างแผนดําเนินการในระยะ 1 ปี (ต.ค. 66 - ก.ย. 67) และเป้าหมายเร่งด่วนภายใน 99 วัน “ลงมือทําจริง” สําหรับดึงเงินลงทุนจากทั่วโลกผ่านอุตสาหกรรมเป้าหมายใน 5 คลัสเตอร์หลัก (การแพทย์ ดิจิทัล ยานยนต์ไฟฟ้า (อีวี) BCG บริการ) แบ่งออกเป็น 8 ด้าน :
.
1. ด้านนโยบาย: เดือน ธ.ค. 66 จัดทําแผนภาพรวมเพื่อการพัฒนาเขตพัฒนาพิเศษภาคตะวันออก (ปี 66 – 70) ซึ่งจะเป็นกรอบดําเนินงานหลักของอีอีซี
2. ด้านการพัฒนาสิทธิประโยชน์เพื่อดึงดูดการลงทุน: เดือน ธ.ค.66 จะออกประกาศ กพอ. เรื่อง สิทธิประโยชน์สําหรับผู้ประกอบการกิจการในเขตส่งเสริมเศรษฐกิจพิเศษ เพื่อดึงดูดการลงทุนในเขตส่งเสริมเศรษฐกิจพิเศษ
3. ด้านการสร้างระบบนิเวศสําหรับการลงทุน: เดือน ม.ค.67 พัฒนาแหล่งระดมทุนอีอีซี (EEC Fundraising Venue) รองรับการระดมทุนที่ใช้เงินตราต่างประเทศเป็นหลัก โดยเริ่มจากสกุลเงินดอลลาร์สหรัฐ
4. ด้านการขับเคลื่อนการพัฒนาโครงสร้างพื้นฐาน: โครงการรถไฟความเร็วสูงเชื่อมสามสนามบิน กําลังได้ข้อยุติการเจรจาและแนวทางที่ชัดเจน ส่วนโครงการพัฒนาสนามบินอู่ตะเภาและเมืองการบินภาคตะวันออก ในเดือน ม.ค.67 เอกชนคู่สัญญาจะพร้อมเริ่มก่อสร้าง อย่างเป็นทางการ
5. ด้านการจัดให้มีบริการภาครัฐแบบเบ็ดเสร็จครบวงจร: เดือน ธ.ค.66 ยกระดับการให้บริการอนุมัติ อนุญาต จํานวน 44 รายการ ครอบคลุม 8 กฎหมาย
6. ด้านการพัฒนาพื้นที่เขตส่งเสริมเศรษฐกิจพิเศษ: เดือน ต.ค. 66 จัดตั้งศูนย์ธุรกิจอีอีซีและเมืองใหม่น่าอยู่อัจฉริยะ พื้นที่พัฒนาระยะที่ 1 ประมาณ 5,795 ไร่ จากพื้นที่รวมทั้งหมดประมาณ 14,619 ไร่
7. ด้านการเริ่มต้นการลงทุนอุตสาหกรรมเป้าหมายพิเศษ: เดือน ธ.ค. 66 เกิดการลงนามสัญญาเช่าพื้นที่ภายในเขตส่งเสริมอุตสาหกรรมและนวัตกรรมดิจิทัล EECd เช่น บริษัท CtrlS Datacenter ผู้ประกอบการชั้นนําระดับโลก จากประเทศอินเดีย เช่าพื้นที่ 25 ไร่ ระยะเวลา 50 ปี เพื่อลงทุนศูนย์ธุรกิจข้อมูล (Data Center) มูลค่าโครงการรวมกว่า 4,500 ล้านบาท
8. ด้านการสร้างความเข้มแข็งของพื้นที่และชุมชน: เดือน ธ.ค. 66 ต่อยอดผลิตภัณฑ์ที่ผลิตโดยชุมชน วิสาหกิจชุมชน และกิจการเพื่อสังคมในพื้นที่อีอีซี
เดือน ม.ค.67 จัดตั้งศูนย์เครือข่ายพลังสตรี EEC ระดับจังหวัดและระดับอําเภอ เพื่อเป็นศูนย์การสร้างความเข้าใจและประโยชน์อีอีซี รวมไปถึงการขยายผลโครงการเยาวชน อีอีซี สแควร์
.
อ่านเพิ่มเติม คลิกhttps://www.thaigov.go.th/news/contents/details/73446
-------------------
รัฐบาลไทย-ข่าวทำเนียบรัฐบาล-สธ. เผยผู้ป่วยกลับจากอิสราเอลเหลือรักษาใน รพ. 1 รายจากสะโพกหัก เยียวยาจิตใจแรงงานและญาติแล้วกว่า 5 พันราย
วันศุกร์ที่ 20 ตุลาคม 2566
สธ. เผยผู้ป่วยกลับจากอิสราเอลเหลือรักษาใน รพ. 1 รายจากสะโพกหัก เยียวยาจิตใจแรงงานและญาติแล้วกว่า 5 พันราย
กระทรวงสาธารณสุข เผย ติดตามการดูแลผู้ป่วยกลับจากอิสราเอล ยังเหลือนอนรักษาในโรงพยาบาลเลิดสิน 1 ราย จากเหตุตกจากที่สูง กระดูกสะโพกหัก ส่วนการดูแลสุขภาพจิต ทีม MCATT ให้การเยียวยาจิตใจทั้งกลุ่มแรงงานที่ได้รับบาดเจ็บและไม่บาดเจ็บ
กระทรวงสาธารณสุข เผย ติดตามการดูแลผู้ป่วยกลับจากอิสราเอล ยังเหลือนอนรักษาในโรงพยาบาลเลิดสิน 1 ราย จากเหตุตกจากที่สูง กระดูกสะโพกหัก ส่วนการดูแลสุขภาพจิต ทีม MCATT ให้การเยียวยาจิตใจทั้งกลุ่มแรงงานที่ได้รับบาดเจ็บและไม่บาดเจ็บ ครอบครัวและญาติที่ได้รับผลกระทบ รวมถึงประชาชนที่รับรู้เหตุการณ์รวมกว่า 5 พันราย โดยวันนี้ดูแลแรงงานไทยเดินทางกลับอีก 4 ชุด 650 คน พร้อมวางแนวทางดูแลการรับร่างผู้เสียชีวิต
วันนี้ (20 ตุลาคม 2566) นพ.สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ในฐานะผู้บัญชาการศูนย์ปฏิบัติการฉุกเฉินด้านการแพทย์และสาธารณสุข (PHEOC) เปิดเผยว่า นพ.ชลน่าน ศรีแก้ว รัฐมนตรีว่าการกระทรวงสาธารณสุข มีความเป็นห่วงและได้กําชับให้ติดตามการดูแลสุขภาพแรงงานไทยที่เดินทางมาจากอิสราเอลทุกราย รวมถึงคนในครอบครัวหรือญาติที่ได้รับผลกระทบทางจิตใจ ซึ่งจากการติดตามข้อมูล พบว่า ผู้บาดเจ็บที่เข้ารับการรักษาในโรงพยาบาลภูมิลําเนานั้น สามารถกลับบ้านได้แล้ว คงเหลือรายล่าสุดที่เดินทางกลับมาถึงเมื่อวานนี้ (19 ตุลาคม) มีอาการปวดสะโพกจากการตกจากที่สูง โรงพยาบาลพระสมุทรเจดีย์ จ.สมุทรปราการ ตรวจวินิจฉัยเบื้องต้นพบว่ากระดูกสะโพกหัก จึงประสานส่งต่อโรงพยาบาลเลิดสินที่มีความเชี่ยวชาญให้การรักษาต่อ
นพ.สุรโชคกล่าวต่อว่า ส่วนการดูแลสภาพจิตใจ กรมสุขภาพจิตและทีม MCATT ในพื้นที่ดูแลเยียวยาจิตใจผู้ได้รับผลกระทบ 3 กลุ่ม รวม 5,254 คน แยกเป็น กลุ่ม A ผู้บาดเจ็บ ญาติตัวประกัน และญาติผู้เสียชีวิต/สูญหาย/บาดเจ็บ รวม 1,722 คน กลุ่ม B ผู้ไม่บาดเจ็บที่กลับมาแล้ว คนไทยที่อยู่ในอิสราเอล และญาติของคนไทยในอิสราเอลที่ยังไม่กลับมา รวม 3,279 คน และกลุ่ม C ประชาชนที่รับรู้เหตุการณ์ 253 คน เพื่อลดการเจ็บป่วยทางจิตในอนาคต ลดการเกิดภาวะ PTSD และลดผลกระทบทางจิตใจระยะยาว โดยวิธีการจัดการความเครียด การปฐมพยาบาลทางใจ การให้ความรู้คําแนะนําด้านสุขภาพจิต การติดตามต่อเนื่องด้วยโปรแกรมเฝ้าระวังปัญหาสุขภาพจิตสําหรับผู้ประสบภาวะวิกฤต/ภัยพิบัติ การประเมินด้วยการตรวจเช็กสุขภาพใจ และบริการสายด่วน 1323
“วันนี้มีแรงงานไทยเดินทางกลับจากอิสราเอลอีก 4 ชุด รวม 650 คน เป็นชาย 637 คน และหญิง 13 คน คัดกรองสุขภาพพบมีอาการเจ็บป่วย 7 ราย รู้สึกไม่สบายใจ 13 ราย สําหรับเที่ยวบินที่นําร่างของผู้เสียชีวิตกลับมาด้วยนั้น กระทรวงสาธารณสุขได้จัดเตรียมแพทย์นิติเวชและกรมสุขภาพจิตร่วมปฏิบัติงาน พร้อมพิจารณาการตรวจพิสูจน์อัตลักษณ์ซ้ําหากญาติมีความประสงค์ให้ตรวจยืนยันอีกครั้ง โดยการส่งตรวจกับสถาบันนิติเวชวิทยา
ใช้ระยะเวลาประมาณ 1 สัปดาห์ หรือหากส่งตรวจกับมหาวิทยาลัย จะใช้เวลาประมาณ 3 วัน” นพ.สุรโชคกล่าว
****************************************** 20 ตุลาคม 2566
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานฌาปนกิจเหยื่อเหตุการณ์พารากอน พร้อมมอบเงินช่วยเหลือเยียวยาตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ.
วันศุกร์ที่ 20 ตุลาคม 2566
20/10/2566
รัฐมนตรีว่าการกระทรวงยุติธรรม เป็นประธานฌาปนกิจเหยื่อเหตุการณ์พารากอน พร้อมมอบเงินช่วยเหลือเยียวยาตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ.
รัฐมนตรีว่าการกระทรวงยุติธรรม เป็นประธานฌาปนกิจเหยื่อเหตุการณ์พารากอน พร้อมมอบเงินช่วยเหลือเยียวยาตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
ในวันพฤหัสบดีที่ ๑๙ ตุลาคม ๒๕๖๖ เวลา ๑๔.๐๐ น. ณ วัดบางไผ่ อารามหลวง จังหวัดนนทบุรี พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในพิธีสวดพระอภิธรรมและฌาปนกิจ นางสาวเพ็ญพิวรรณ มิตรธรรมพิทักษ์ (คุณหนิง) ซึ่งได้รับบาดเจ็บสาหัสและเสียชีวิตในเวลาต่อมา ภายหลังจากเกิดเหตุการณ์ที่ศูนย์การค้าสยามพารากอน พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา และนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ เข้าร่วมงาน
ทั้งนี้ รัฐมนตรีว่าการกระทรวงยุติธรรมได้มอบเงินช่วยเหลือเยียวยาตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙ ในเบื้องต้น และแสดงความเสียใจอย่างสุดซึ้ง ต่อนางเพ็ญศรี มิตรธรรมพิทักษ์ มารดาของผู้เสียชีวิต
รัฐบาลไทย-ข่าวทำเนียบรัฐบาล-‘นลินี ทวีสิน’ คุยนักธุรกิจรุ่นใหม่ YEC พร้อมผลักดันสู่ตลาดอินเตอร์ หนุนเปิดพื้นที่ทำงานร่วมภาครัฐ-เอกชน สร้างโอกาส ลดอุปสรรคการค้า
วันศุกร์ที่ 20 ตุลาคม 2566
20/10/2566
‘นลินี ทวีสิน’ คุยนักธุรกิจรุ่นใหม่ YEC พร้อมผลักดันสู่ตลาดอินเตอร์ หนุนเปิดพื้นที่ทํางานร่วมภาครัฐ-เอกชน สร้างโอกาส ลดอุปสรรคการค้า
‘นลินี ทวีสิน’ คุยนักธุรกิจรุ่นใหม่ YEC พร้อมผลักดันสู่ตลาดอินเตอร์ หนุนเปิดพื้นที่ทํางานร่วมภาครัฐ-เอกชน สร้างโอกาส ลดอุปสรรคการค้า
วันนี้ (20 ต.ค.66) นางนลินี ทวีสิน ผู้แทนการค้าไทย เปิดเผยว่า ตนได้มีโอกาสพบหารือกับนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย และกลุ่มผู้ประกอบการรุ่นใหม่ หรือ YEC ซึ่งเป็นสมาชิกของหอการค้าแห่งประเทศไทย ในงานครบรอบ 90 ปีหอการค้าไทยและสานสัมพันธ์ประจําปี ที่มีทั้งคณะทูตจากหลายประเทศ นักธุรกิจ และ YEC เข้าร่วมงาน โดยยืนยันว่ารัฐบาลพร้อมสนับสนุนและผลักดันให้ YEC ขยายตลาดไปยังต่างประเทศมากขึ้น พร้อมทั้งเปิดพื้นที่ให้ผู้ประกอบการเหล่านี้ร่วมทํางานกับหน่วยงานภาครัฐ ซึ่งจะช่วยสร้างโอกาสใหม่ ๆ เปิดมุมมองที่กว้างขึ้น เกิดการแลกเปลี่ยนเรียนรู้ และขจัดปัญหาอุปสรรคในการดําเนินธุรกิจให้น้อยลง ที่ผ่านมาต้องยอมรับว่าภาคธุรกิจเอกชนเป็นผู้ที่ขับเคลื่อนเศรษฐกิจหลักของประเทศ และกลุ่มนักธุรกิจรุ่นใหม่จะมีบทบาทสําคัญ ดังนั้น สิ่งใดที่ผู้ประกอบการต้องการเพื่อช่วยให้การทํางานง่ายขึ้น หน่วยงานภาครัฐจะต้องอํานวยความสะดวกในเรื่องนี้
ผู้ประกอบรุ่นใหม่ได้นําเสนอผลงานด้านการค้าระหว่างประเทศในช่วงที่ผ่านมาและแผนงานที่จะทําในอนาคต เช่น การจัดกิจกรรม One-day Network กับนักธุรกิจญี่ปุ่น, Business matching กับเวียดนาม, Food business networking กับไต้หวัน และในระยะอันใกล้นี้ทางหอการค้าแห่งประเทศไทยจะจัดตั้งแผนกส่งเสริมการทําธุรกิจของ YEC กับต่างประเทศหรือที่เรียกว่า “YEC Inter” ตามนโยบายของนายสนั่นฯ ที่ตั้งใจจะสนับสนุนคนรุ่นใหม่ให้เติบโตขึ้นอย่างเข้มแข็งและร่วมมือกับภาครัฐมากขึ้น ปัจจุบัน YEC ก้าวเข้าสู่ปีที่ 10 มีสมาชิกมากกว่า 7,000 คน ภายใต้หอการค้าแห่งประเทศไทยและหอการค้าจังหวัด ครอบคลุมธุรกิจหลายสาขา เช่น การท่องเที่ยวและสันทนาการ ของใช้ส่วนตัวและเวชภัณฑ์ บรรจุภัณฑ์ บริการเฉพาะกิจ รับเหมาก่อสร้าง ประกันภัยและประกันชีวิต ปิโตรเคมี พลังงาน อสังหาริมทรัพย์ ยานยนต์ วัสดุก่อสร้าง อาหารและเครื่องดื่ม และซอฟท์แวร์ โดยดําเนินงานผ่านวิสัยทัศน์ LINK คือ ภาวะผู้นํา (Leadership) ก้าวสู่เวทีโลก (International) สร้างเครือข่าย (Network) และองค์ความรู้ (Knowledge)
“YEC ถือเป็นพลังของคนรุ่นใหม่ที่จะช่วยพัฒนาเศรษฐกิจของประเทศ และเป็นความหวังในวิกฤติเศรษฐกิจโลกที่ซบเซา ซึ่งนายกรัฐมนตรีให้ความสําคัญ ดูได้จากการพบปะและรับฟังความคิดเห็นของนักธุรกิจรุ่นใหม่ในหลายโอกาส เช่น การลงพื้นที่ จ.เชียงใหม่ที่ผ่านมา ผู้ประกอบการรุ่นใหม่ได้เสนอแนะให้รัฐบาลสนับสนุนการตลาดในต่างประเทศ จัดงานอีเวนท์ระดับโลก ปรับปรุงกฎระเบียบด้านวีซ่า ส่งเสริม Soft power และส่งเสริมการท่องเที่ยวเชิงสุขภาพ โดยตนในฐานะผู้แทนการค้าไทยจะทําหน้าที่ Connect หรือเชื่อมโยงกลุ่มนักธุรกิจที่มีไฟเหล่านี้เข้ากับผู้สนับสนุนต่าง ๆ ไม่ว่าจะเป็นรัฐบาล หน่วยงานภาครัฐ และตลาดในต่างประเทศให้ประสบความสําเร็จ” นางนลินี กล่าว
รัฐบาลไทย-ข่าวทำเนียบรัฐบาล-นายกฯ เข้าเฝ้าฯ มกุฎราชกุมาร และนายกรัฐมนตรีซาอุดีอาระเบีย ไทย-ซาอุดีฯ ยืนยันความตั้งใจมุ่งสานความสัมพันธ์ให้ใกล้ชิด
วันศุกร์ที่ 20 ตุลาคม 2566
20/10/2566
นายกฯ เข้าเฝ้าฯ มกุฎราชกุมาร และนายกรัฐมนตรีซาอุดีอาระเบีย ไทย-ซาอุดีฯ ยืนยันความตั้งใจมุ่งสานความสัมพันธ์ให้ใกล้ชิด
และกระชับความร่วมมือด้านการค้า การลงทุน การท่องเที่ยว และความมั่นคง
วันนี้ (20 ต.ค. 2566) เวลา 12.45 น. (ตามเวลาท้องถิ่นกรุงริยาด ซึ่งช้ากว่าไทย 4 ชั่วโมง) ณ โรงแรม Ritz Carlton กรุงริยาด ซาอุดีอาระเบีย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าเฝ้าฯ เจ้าชายมุฮัมมัด บิน ซัลมาน บิน อับดุลอะซีซ อาล ซะอูด (His Royal Highness Prince Mohammed bin Salman bin Abdulaziz Al Saud) มกุฎราชกุมาร และนายกรัฐมนตรีซาอุดีอาระเบีย ในโอกาสการหารือทวิภาคี ระหว่างการเข้าร่วมการประชุม ASEAN – GCC Summit โดยนายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีและมกุฎราชกุมาร และนายกรัฐมนตรีซาอุดีฯ ต่างยืนยันความตั้งใจร่วมกันในการส่งเสริมความสัมพันธ์และความร่วมมือของทั้งสองประเทศ โดยเฉพาะด้านการค้า การลงทุน การพัฒนาโครงสร้างพื้นฐาน การท่องเที่ยว รวมถึงพัฒนาความสัมพันธ์ระหว่างประชาชนไทยและซาอุดีฯ ให้ใกล้ชิดมากยิ่งขึ้น โอกาสนี้ นายกรัฐมนตรีกล่าวแสดงความสํานึกในพระมหากรุณาธิคุณในวิสัยทัศน์ของพระราชาธิบดี รวมถึงมกุฎราชกุมาร และนายกรัฐมนตรีซาอุดีฯ ที่ทรงวางรากฐาน นําไปสู่การฟื้นฟูความสัมพันธ์ทางการทูตระหว่างทั้งสองประเทศ โดยไทยยืนยันมุ่งมั่นที่จะส่งเสริมความสัมพันธ์และความร่วมมือด้าน ต่าง ๆ ให้พัฒนายิ่งขึ้น เพื่อประโยชน์ที่เป็นรูปธรรมแก่ประชาชนไทยและซาอุดีฯ
โอกาสนี้ นายกรัฐมนตรีและ มกุฎราชกุมารและนายกรัฐมนตรีซาอุดีฯ หารือประเด็นความร่วมมือดังนี้
ด้านความสัมพันธ์ ทั้งสองฝ่ายหารือถึงการดําเนินความสัมพันธ์ในช่วง 2 ปี ที่ผ่านมา โดยเฉพาะควรส่งเสริมการค้าและการลงทุนซึ่ง นายกฯ เสนอการจัดทํา Thai-GCC FTA รวมทั้งแสดงการสนับสนุนการเป็นเจ้าภาพ Expo 2030 จัดการแข่งขันฟุตบอลโลก 2034 ของซาอุดีอาระเบีย รวมถึงแนวทางความร่วมมือและประเด็นที่คั่งค้างในด้าน 1) การเมืองและการกงสุล 2) การลงทุน 3) ความมั่นคงและการทหาร 4) วัฒนธรรมและการท่องเที่ยว และ 5) เศรษฐกิจและการค้า โดยไทยพร้อมเป็นเจ้าภาพจัดการประชุมสภาความร่วมมือซาอุดี - ไทย (Saudi – Thai Coordination Council: STCC) ครั้งที่ 1 เพื่อทบทวนการดําเนินความสัมพันธ์ และกําหนดแนวทางความร่วมมือทั้ง 5 ด้าน
ด้านความมั่นคง ทั้งสองฝ่ายพร้อมส่งเสริมความร่วมมือด้านอุตสาหกรรมป้องกันประเทศ ซึ่งที่ผ่านมามีการแลกเปลี่ยนการเยือนระดับสูง เพื่อเข้าร่วมงานนิทรรศการด้านการป้องกันประเทศของทั้งสองฝ่ายแล้วในงาน Defense and Security ของไทย และงาน World Defense Show ของซาอุดีฯ ซึ่งทําให้ไทยและซาอุดีฯ มีโอกาสขยายความร่วมมือในด้านความมั่นคงมากยิ่งขึ้น ซึ่งไทยจะให้ศูนย์การอุตสาหกรรมป้องกันประเทศและพลังงานทหาร และสถาบันเทคโนโลยีป้องกันประเทศ เร่งรัดความร่วมมือให้เป็นรูปธรรมต่อไป
ในโอกาสนี้ นายกรัฐมนตรีขอบคุณรัฐบาลซาอุดีอาระเบียที่ดูแลคนไทยกว่า 6,000 คน ที่อยู่ในซาอุดีอาระเบีย และแลกเปลี่ยนมุมมองเกี่ยวกับสถานการณ์ความไม่สงบในอิสราเอล ซึ่งมีคนไทยเสียชีวิต บาดเจ็บ และถูกลักพาตัว ซึ่งซาอุดีอาระเบียรับที่จะดําเนินการอย่างเต็มที่ในการให้ความช่วยเหลือคนไทยที่ถูกจับกุมตัว
รัฐบาลไทย-ข่าวทำเนียบรัฐบาล-กรมการขนส่งทางบกเผยยอดผู้ชำระภาษีรถยนต์ประจำปีงบประมาณ 2566 ทั่วประเทศ
วันศุกร์ที่ 20 ตุลาคม 2566
กรมการขนส่งทางบกเผยยอดผู้ชําระภาษีรถยนต์ประจําปีงบประมาณ 2566 ทั่วประเทศ
แนะนํารถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี สามารถนํารถเข้าตรวจสภาพก่อนชําระภาษีออนไลน์เพื่อความสะดวก รวดเร็ว
กรมการขนส่งทางบกเผยยอดผู้ชําระภาษีรถยนต์ประจําปีงบประมาณ 2566 ทั่วประเทศ แนะนํารถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี สามารถนํารถเข้าตรวจสภาพก่อนชําระภาษีออนไลน์เพื่อความสะดวก รวดเร็ว
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ปัจจุบันกรมการขนส่งทางบก (ขบ.) มีช่องทางในการให้บริการประชาชนสําหรับการชําระภาษีรถยนต์และรถจักรยานยนต์หลายช่องทาง โดยช่องทางการชําระภาษีออนไลน์ได้รับความนิยมจากประชาชนเพิ่มมากขึ้น เนื่องจากเป็นช่องทางที่มีความสะดวกและไม่ต้องเดินทางมาที่สํานักงานขนส่งอยู่ที่ไหนก็สามารถชําระภาษีได้ สําหรับยอดผู้ชําระภาษีรถตามกฎหมายว่าด้วยรถยนต์ประจําปีงบประมาณ 2566 ระหว่างวันที่ 1 ตุลาคม 2565 - 30 กันยายน 2566 ขบ. สามารถจัดเก็บภาษีรถทั่วประเทศได้ทั้งสิ้น 32,818,269 คัน เป็นเงิน 33,977,387,168.96 บาท แบ่งออกเป็นผู้ใช้บริการชําระภาษีรถประจําปีออนไลน์ (แอปพลิเคชัน DLT Vehicle Tax เว็บไซต์ https://eservice.dlt.go.th และเคาน์เตอร์เซอร์วิส) 845,435 คัน การใช้บริการรับชําระภาษีรถประจําปี ณ สํานักงานขนส่งทั่วประเทศ 27,300,796 คัน การใช้บริการเลื่อนล้อต่อภาษี (Drive Thru for Tax) 4,272,377 คัน การออกหน่วยเคลื่อนที่ 381,874 คัน ที่ทําการไปรษณีย์ 7,916 คัน ชําระผ่านธนาคาร 9,871 คัน สําหรับผู้ที่ชําระภาษีรถประจําปีผ่านแอปฯ DLT Vehicle Tax เรียบร้อยแล้วสามารถเลือกให้จัดส่งเครื่องหมายการเสียภาษีและใบเสร็จรับเงินทางไปรษณีย์ จะได้รับภายใน 5 วันทําการนับจากวันชําระเงิน หรือเลือกพิมพ์เครื่องหมายการเสียภาษีด้วยตนเองที่ตู้รับชําระภาษีรถประจําปีอัตโนมัติ (Kiosk) ภายในสํานักงานขนส่งกรุงเทพมหานครพื้นที่ 1 - 5 และในระหว่างที่รอรับเอกสารระบบจะแสดงหลักฐานการชําระภาษีรถประจําปีชั่วคราวเพื่อให้เจ้าของรถสามารถใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปีจาก ขบ.
ทั้งนี้ ขบ. แนะนําผู้ที่ต้องการชําระภาษีรถประจําปีสามารถชําระล่วงหน้าได้ก่อนครบอายุภาษี แต่ไม่เกิน 3 ปี สามารถนํารถเข้าตรวจสภาพ ณ สถานตรวจสภาพรถเอกชน ก่อนชําระภาษีล่วงหน้าผ่านระบบออนไลน์ หากประชาชนมีข้อสงสัยหรือต้องการสอบถามเกี่ยวกับการชําระภาษีรถยนต์หรือรถจักรยานยนต์สามารถติดต่อได้ที่สายด่วน ขบ. โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-ขสมก. ยุติให้บริการรถโดยสารปรับอากาศ ในเส้นทางทับซ้อนกับเอกชน 5 เส้นทาง
วันศุกร์ที่ 20 ตุลาคม 2566
ขสมก. ยุติให้บริการรถโดยสารปรับอากาศ ในเส้นทางทับซ้อนกับเอกชน 5 เส้นทาง
เริ่มวันที่ 1 พฤศจิกายน 2566
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่กรมการขนส่งทางบกมีหนังสือแจ้งให้องค์การขนส่งมวลชนกรุงเทพ (ขสมก.) พิจารณาปฏิบัติตามมติคณะกรรมการนโยบายรัฐวิสาหกิจ และมติคณะกรรมการควบคุมการขนส่งทางบกกลาง โดยให้ ขสมก. ขอยกเลิกใบอนุญาตประกอบการขนส่งในเส้นทางเดิมของ ขสมก. ที่ทับซ้อนกับเส้นทางของผู้ประกอบการเดินรถเอกชนตามแผนปฏิรูประบบรถโดยสารประจําทางในเขตกรุงเทพมหานครและจังหวัดที่มีเส้นทางต่อเนื่อง และคืนใบอนุญาตประกอบการขนส่งให้นายทะเบียนกลาง ขสมก. จึงมีความจําเป็นต้องยุติให้บริการเดินรถโดยสารปรับอากาศ 5 เส้นทาง ตั้งแต่วันที่ 1 พฤศจิกายน 2566 ดังนี้
1. สาย ปอ.8 เส้นทางสะพานพระพุทธยอดฟ้า - เคหะชุมชนร่มเกล้า
2. สาย ปอ.34 เส้นทางรังสิต - หัวลําโพง
3. สาย ปอ.39 เส้นทางมหาวิทยาลัยธรรมศาสตร์ศูนย์รังสิต - อนุสาวรีย์ชัยสมรภูมิ
4. สาย ปอ.140 เส้นทางแสมดํา - อนุสาวรีย์ชัยสมรภูมิ
5. สาย ปอ.517 เส้นทางหมอชิต 2 - ศูนย์การค้าเทิดไท
ทั้งนี้ ผู้ใช้บริการที่ถือบัตรโดยสารอิเล็กทรอนิกส์ทุกประเภทของ ขสมก. ได้แก่ บัตรโดยสารล่วงหน้ารายเดือน/รายสัปดาห์ บัตรโดยสารนักเรียน/นักศึกษา บัตรโดยสารอิเล็กทรอนิกส์แบบรายเที่ยว และบัตร TRANSIT PASS RED LINE BKK X BMTA ยังคงสามารถนําบัตรไปใช้ชําระค่าโดยสารบนรถโดยสารประจําทางของ ขสมก. ในสายอื่น ๆ ได้ตามปกติ
รัฐบาลไทย-ข่าวทำเนียบรัฐบาล-"ชลน่าน" เตรียมหารือบอร์ดสุขภาพฯ ก่อนประกาศเพิ่ม 4 จังหวัดนำร่อง บัตรประชาชนใบเดียวรักษาทุกที่ทุกเครือข่าย
วันศุกร์ที่ 20 ตุลาคม 2566
"ชลน่าน" เตรียมหารือบอร์ดสุขภาพฯ ก่อนประกาศเพิ่ม 4 จังหวัดนําร่อง บัตรประชาชนใบเดียวรักษาทุกที่ทุกเครือข่าย
รัฐมนตรีว่าการกระทรวงสาธารณสุข เผย การประชุมคณะกรรมการพัฒนาระบบสุขภาพแห่งชาติ ที่มีนายกฯ เป็นประธาน วันที่ 24 ตุลาคมนี้ เตรียมหารือการประกาศเพิ่ม 4 จังหวัดนําร่องบัตรประชาชนใบเดียวรักษาทุกที่ ทุกเครือข่ายทั้งในและนอกสังกัด
รัฐมนตรีว่าการกระทรวงสาธารณสุข เผย การประชุมคณะกรรมการพัฒนาระบบสุขภาพแห่งชาติ ที่มีนายกฯ เป็นประธาน วันที่ 24 ตุลาคมนี้ เตรียมหารือการประกาศเพิ่ม 4 จังหวัดนําร่องบัตรประชาชนใบเดียวรักษาทุกที่ ทุกเครือข่ายทั้งในและนอกสังกัด พร้อมเชื่อมโยงฐานข้อมูลรองรับการดําเนินงาน
วันนี้ (20 ตุลาคม 2566) ที่โรงแรมมิราเคิล แกรนด์ คอนเวนชัน กทม. นพ.ชลน่าน ศรีแก้ว รัฐมนตรีว่าการกระทรวงสาธารณสุข ให้สัมภาษณ์เกี่ยวกับนโยบายยกระดับ 30 บาท โดยมี Quick Win เรื่องบัตรประชาชนใบเดียวรักษาทุกที่ ว่า ก่อนหน้านี้ได้ประกาศนําร่องใน 4 เขตสุขภาพ ได้แก่ เขตสุขภาพที่ 1, 4, 9 และ 12 ซึ่งมีความพร้อมที่จะดําเนินการเรื่องบัตรประชาชนใบเดียวรักษาทุกที่ในโรงพยาบาลสังกัดกระทรวงสาธารณสุขทุกแห่ง อย่างไรก็ตาม เพื่อให้เกิดการดําเนินการที่ครอบคลุมทุกเครือข่ายมากยิ่งขึ้น ในการประชุมคณะกรรมการพัฒนาระบบสุขภาพแห่งชาติ วันที่ 24 ตุลาคม 2566 ที่มี นายเศรษฐา ทวีสิน นายกรัฐมนตรี เป็นประธาน นอกจากจะเสนอการดําเนินงานเรื่องนี้ใน 4 เขตสุขภาพนําร่องแล้ว จะหารือที่ประชุมเพื่อประกาศเพิ่ม 4 จังหวัดนําร่อง ได้แก่ แพร่ เพชรบุรี ร้อยเอ็ด และนราธิวาส ซึ่งมีความพร้อมที่จะเดินหน้าตามเป้าหมายให้บัตรประชาชนใบเดียวรักษาได้ทุกที่ทุกเครือข่าย ทั้งในและนอกสังกัดกระทรวงสาธารณสุข เช่น สังกัดมหาวิทยาลัย สังกัดกลาโหม รวมถึงคลินิก ร้านขายยา และแล็บ เป็นต้น
"การนําร่องใน 4 จังหวัด ไม่ได้หมายความว่า เฉพาะประชาชนในจังหวัดนั้นเท่านั้นที่จะใช้บัตรประชาชนใบเดียวรักษาทุกที่ได้ แต่ประชาชนที่เดินทางไปยัง 4 จังหวัดนําร่องดังกล่าวก็สามารถรับบริการได้เช่นกัน โดยหลังจากที่มีการประกาศอย่างเป็นทางการแล้ว จะมีการเชื่อมโยงฐานข้อมูลในโครงข่ายการให้บริการโดยเร็วต่อไป" นพ.ชลน่านกล่าว
********************************** 20 ตุลาคม 2566
รัฐบาลไทย-ข่าวทำเนียบรัฐบาล-“ชนินทร์” มั่นใจ EEC ยุคเศรษฐาเกิดแน่ เร่งผลักดัน One Stop Service ใน 99 วันแรก ตั้งเป้าการลงทุนจริงปีแรกกว่า 2.5 แสนล้าน
วันศุกร์ที่ 20 ตุลาคม 2566
20/10/2566
“ชนินทร์” มั่นใจ EEC ยุคเศรษฐาเกิดแน่ เร่งผลักดัน One Stop Service ใน 99 วันแรก ตั้งเป้าการลงทุนจริงปีแรกกว่า 2.5 แสนล้าน
“ชนินทร์” มั่นใจ EEC ยุคเศรษฐาเกิดแน่ เร่งผลักดัน One Stop Service ใน 99 วันแรก ตั้งเป้าการลงทุนจริงปีแรกกว่า 2.5 แสนล้าน
วันที่ 20 ตุลาคม 2566 นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง กล่าวถึง การประชุมคณะกรรมการนโยบายเขตพัฒนาพิเศษ ภาคตะวันออก (กพอ.) ครั้งที่ 2/2566 ซึ่งเป็นการประชุมครั้งแรกของรัฐบาลนายกเศรษฐา ทวีสิน ว่า คณะกรรมการโดยมีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์เป็นประธาน มีมติอนุมัติแผน 99 วัน หรือ Quick Wins 8 ด้านเพื่อผลักดันงานโดยเร่งด่วนตามแนวคิดของนายกรัฐมนตรี โดยหนึ่งในแผนงานที่เป็นหัวใจสําคัญคือ การเตรียมจัดให้มีบริการภาครัฐแบบเบ็ดเสร็จครบวงจร หรือ EEC One Stop Service ภายในสิ้นปี เพื่ออํานวยความสะดวกภาคธุรกิจที่มีความพร้อมจะลงทุนแต่ติดขัดเรื่องระเบียบและการขออนุญาตที่วุ่นวาย หลายขั้นตอน และต้องดําเนินการหลากหลายที่ ดังที่ปรากฏว่าในอดีตมีการอนุมัติแผนการลงทุนไปแล้วคิดเป็นมูลค่ากว่า 2 ล้านล้านบาท แต่การลงทุนจริงเพื่อประกอบธุรกิจจริงเกิดน้อยมาก
นายชนินทร์ กล่าวว่า EEC One Stop Service อาศัยอํานาจภายใต้ พรบ.อีอีซี จะยกระดับการให้บริการอนุมัติ อนุญาต จํานวน 44 รายการ ครอบคลุม 8 กฎหมาย ได้แก่ กฎหมายว่าด้วยการขุดดินและถมดิน, การควบคุมอาคาร, การจดทะเบียนเครื่องจักร, การจดทะเบียนพาณิชย์, โรงงาน, การสาธารณสุข, คนเข้าเมือง และการจัดสรรที่ดิน ไว้ในที่เดียว โดยจะเพิ่มการพัฒนาระบบให้ครอบคลุมการให้สิทธิประโยชน์ สําหรับผู้ประกอบการกิจการในเขตส่งเสริมเศรษฐกิจพิเศษ เช่น สิทธิในการได้รับยกเว้นหรือลดหย่อนภาษีอากรด้วย ซึ่งจะทําให้พื้นที่ อีอีซี เป็นเป้าหมายของนักลงทุนทั่วโลกที่แข่งขันได้มากขึ้น
นอกจากนี้ อีอีซี ยังมีแนวคิดที่จะปรับปรุงกระบวนการพิจารณาอนุมัติโครงการลงทุนผ่านสํานักงานคณะกรรมการนโยบายเขตพัฒนาพิเศษภาคตะวันออก ด้วยเทคโนโลยีที่ทันสมัย เพื่อเพิ่มประสิทธิภาพ ลดค่าใช้จ่าย และปรับปรุงการทํางานของภาครัฐให้เป็นต้นแบบของรัฐบาลดิจิทัล ที่จะทําให้ประชาชนได้รับความสะดวกมากยิ่งขึ้นอีกด้วย
“EEC One Stop Service จะทําให้ผู้ประกอบกิจการในเขตส่งเสริม เศรษฐกิจพิเศษได้รับความสะดวกในการขอรับสิทธิประโยชน์ผ่านระบบการบริการภาครัฐแบบดิจิทัล เบ็ดเสร็จครบวงจรได้ ณ จุดเดียว ซึ่งจะช่วยลดต้นทุน ร่นระยะเวลาดําเนินการ ของผู้ประกอบกิจการได้ เพื่อให้ภาครัฐได้ผลประโยชน์จากการเริ่มลงทุนจริงในพื้นที่อีอีซีที่เร็วขึ้น โดยอีอีซีคาดหวังการลงทุนจริงในพื้นที่คิดเป็นมูลค่าไม่น้อยกว่า 250,000 ล้านบาท ภายในปี 2567 นี้” นายชนินทร์กล่าวทิ้งท้าย
รัฐบาลไทย-ข่าวทำเนียบรัฐบาล-เร่งแก้ไขปัญหา “ราคาน้ำมันเชื้อเพลิงเบนซิน” เพื่อลดค่าครองชีพให้กับประชาชน
วันศุกร์ที่ 20 ตุลาคม 2566
เร่งแก้ไขปัญหา “ราคาน้ํามันเชื้อเพลิงเบนซิน” เพื่อลดค่าครองชีพให้กับประชาชน
.....
รัฐบาล โดยกระทรวงพลังงานจะดําเนินมาตรการ “ลดราคาน้ํามันเชื้อเพลิงเบนซิน” เพื่อช่วยลดค่าครองชีพให้กับประชาชน หลังจากที่ได้ดําเนินการมาแล้ว ในกลุ่มน้ํามันเชื้อเพลิงดีเซล
.
สําหรับแนวทางการปรับลดราคาน้ํามันเชื้อเพลิงเบนซินมี 2 แนวทาง ประกอบด้วย:
1. ช่วยเหลือสําหรับผู้ประกอบอาชีพขับมอเตอร์ไซค์รับจ้าง
2. ช่วยเหลือกลุ่มผู้มีรายได้น้อย
.
โดยจะใช้เงินจากกองทุนน้ํามันเดือนละ 95 ล้าน และ 4,000 ล้านบาท ตามลําดับ
.
นอกจากนี้ ยังมีแนวทางเลือกที่ 3 เป็นการลดราคาเชื้อเพลิงเบนซินทั้งระบบ ตั้งเป้าว่า “ลดให้ไม่น้อยกว่าดีเซล” และต้องหารือกับ ก.คลัง อีกครั้ง เพื่อให้ได้ตัวเลขที่ชัดเจน
.
ระยะต่อไป รัฐบาลจะดําเนินการตั้งคณะกรรมการตรวจสอบเรื่องค่าการตลาดอย่างเป็นทางการ เพื่อขับเคลื่อนการดําเนินการในเรื่องนี้โดยเฉพาะ
อ่านเพิ่มเติม คลิกhttps://www.thaigov.go.th/news/contents/details/73422
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลชี้แจงขอให้ประชาชนดูผลงานนายกฯ ที่ทำงานหนักทุกวันเพื่อพัฒนาพลิกฟื้นเศรษฐกิจ
วันศุกร์ที่ 20 ตุลาคม 2566
20/10/2566
โฆษกรัฐบาลชี้แจงขอให้ประชาชนดูผลงานนายกฯ ที่ทํางานหนักทุกวันเพื่อพัฒนาพลิกฟื้นเศรษฐกิจ
โฆษกรัฐบาลชี้แจงขอให้ประชาชนดูผลงานนายกฯ ที่ทํางานหนักทุกวันเพื่อพัฒนาพลิกฟื้นเศรษฐกิจ
วันนี้ (20 ตุลาคม 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยถึงกรณีมีเสียงวิพากษ์วิจารณ์ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังในการพบหารือกับนายวลาดิเมียร์ ปูติน ประธานาธิบดีรัสเซียนั้น
โฆษกประจําสํานักนายกรัฐมนตรีระบุว่า คนที่ไม่ได้อยู่ในเหตุการณ์ ไม่ได้เห็นอิริยาบทของท่านนายกฯ ตลอดช่วงเวลาการทําภารกิจที่ประเทศจีน 3 วันเต็มๆ ซึ่งเป็นช่วงเวลาที่ท่านนายกมีภารกิจอัดแน่นตลอดทุกวัน กลับกล้าที่จะวิพากษ์วิจารณ์ในทางลบขนาดนั้น ถ้าจะจับเอาภาพภาษากายที่ท่านนายกได้แสดงออกต่อหน้าบุคคลสําคัญๆ ระดับโลกอย่างประธานาธิบดีสีจิ้นผิง, นายกรัฐมนตรีสาธารณรัฐประชาชนจีน นายหลี่เฉียง, ประธานสภาประชาชนแห่งชาติ นายจ้าวเล่อจี้ หรืออย่างประธานาธิบดีปูติน รวมทั้งผู้นําภาคธุรกิจระดับแนวหน้าของประเทศจีน จะมีภาพที่ถูกบันทึกเอาไว้นับเป็นพันๆ ภาพ คนที่อยู่ในเหตุการณ์เกือบจะตลอดเวลาอย่างผม ได้สังเกตเห็นอิริยาบทแทบจะทุกย่างก้าวของนายกเศรษฐาของประเทศไทย
ขอบอกต่อพี่น้องชาวไทยทุกคนว่า นายกรัฐมนตรีของท่านนั้น มีบุคลิกภาพสง่าภูมิฐาน เต็มไปด้วยความเชื่อมั่นในตัวเองที่ผสมผสานไปด้วยความสุภาพอ่อนน้อม เห็นแล้วน่าภาคภูมิใจในผู้นําของประเทศไทย ซึ่งรวมถึงทักษะการใช้ภาษาอังกฤษที่มีความฉะฉานในระดับสูง อย่างไรก็ตาม ผมอยากให้โฟกัสที่เนื้อหาของการหารือ และประโยชน์ที่ประเทศชาติได้รับ มากกว่าบุคลิกท่าทางของนายกรัฐมนตรี ซึ่งโดยพื้นฐานท่านมีความสุภาพอ่อนน้อม(ในแบบฉบับของท่านที่สามารถแสดงออกถึงความเป็นตัวของตัวเองได้อย่างกลมกลืน สง่างาม)ในการวางตัวกับผู้นําต่างชาติ และท่านนายกฯ ได้กล่าวเนื้อหาสาระกับผู้นําแต่ละคนเพื่อประโยชน์ของประเทศชาติและประชาชนอย่างแท้จริง
การให้ความสําคัญกับท่าทางของนายกรัฐมนตรีในการหารือจึงไม่ใช่สาระสําคัญของการพบปะหารือกับผู้นําต่างประเทศในแต่ละครั้ง
นายกรัฐมนตรีให้ความสําคัญที่สุดกับความอยู่ดีกินดี ของประชาชน พัฒนาพลิกฟื้นเศรษฐกิจ ในการเดินทางแต่ละครั้งนายกรัฐมนตรีจึงมีการเตรียมการค่อนข้างมากเพื่อจัดการพบหารือดึงดูดเม็ดเงินลงทุนจากต่างประเทศฟื้นฟูเศรษฐกิจการท่องเที่ยวพัฒนาขีดความสามารถของประเทศให้ได้มากที่สุด
“ขอให้ประชาชนมองการทํางานของนายกรัฐมนตรีด้วยใจเป็นกลาง นายกรัฐมนตรีทํางานหนักทุกวัน โดยคํานึงถึงการนําเสนอ เชิญชวนพันธมิตรทางธุรกิจทั้งในและนอกประเทศอย่างต่อเนื่องเพื่อแก้ไขปัญหาเศรษฐกิจ และเพื่อปากท้องของประชาชนทุกคน เช่น การเดินทางเยือนจีนของนายกรัฐมนตรีที่ผ่านมา นายกรัฐมนตรีนําเสนอโครงการ Landbridge เพื่อดึงดูดให้เกิดเม็ดเงินลงทุนในประเทศ และวางแผนการดําเนินนโยบายสร้างความเชื่อมโยง ทั้งต่อการเป็น EV Hub ของไทยในภูมิภาค การ Digitalization กระจายความเจิญ พัฒนาการศึกษา สร้างงานเพิ่มรายได้ ทั้งนี้ โฆษกรัฐบาล เชื่อว่าผลงานของนายกฯ จะแสดงให้ประชาชนได้เห็นว่าท่านทํางานหนักตลอดมาเพื่อพี่น้องประชาชนอย่างแท้จริง” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-“ศุภมาส” ต่อยอดความสำเร็จธีออส-2 เปิด อว. รับ รมว.การอุดมศึกษาและวิจัยฝรั่งเศส พร้อมลงนามความร่วมมือด้านอุดมศึกษา วิทยาศาสตร์ วิจัยและนวัตกรรม
วันศุกร์ที่ 20 ตุลาคม 2566
“ศุภมาส” ต่อยอดความสําเร็จธีออส-2 เปิด อว. รับ รมว.การอุดมศึกษาและวิจัยฝรั่งเศส พร้อมลงนามความร่วมมือด้านอุดมศึกษา วิทยาศาสตร์ วิจัยและนวัตกรรม
“ศุภมาส” ต่อยอดความสําเร็จธีออส-2 เปิด อว. รับ รมว.การอุดมศึกษาและวิจัยฝรั่งเศส พร้อมลงนามความร่วมมือด้านอุดมศึกษา วิทยาศาสตร์ วิจัยและนวัตกรรม ยกระดับความสัมพันธ์ เน้นความเสมอภาคและประโยชน์ร่วมกัน
เมื่อวันที่ 20 ต.ค.นางสาวศุภมาส อิศรภักดีรมว.การอุดมศึกษา วิทยาศาสตร์ วิจัยและนวัตกรรม (อว.) ให้การต้อนรับศ.ซีลวี เรอตาโยรมว.การอุดมศึกษาและการวิจัยแห่งสาธารณรัฐฝรั่งเศส พร้อมหารือความร่วมมือทวิภาคีด้านการอุดมศึกษา การวิจัยและนวัตกรรม และร่วมลงนาม “แถลงการณ์แสดงเจตจํานงระหว่างกระทรวงการอุดมศึกษา วิทยาศาสตร์ วิจัยและนวัตกรรมแห่งราชอาณาจักรไทย กับกระทรวงการอุดมศึกษาและการวิจัยแห่งสาธารณรัฐฝรั่งเศส ว่าด้วยความร่วมมือด้านการอุดมศึกษา วิทยาศาสตร์ วิจัยและนวัตกรรม” ซึ่งเป็นกรอบการดําเนินความร่วมมือระหว่างสถาบันอุดมศึกษาและหน่วยงานวิจัยของทั้งสองประเทศ บนพื้นฐานของความเสมอภาคและผลประโยชน์ร่วมกัน
นางสาวศุภมาสกล่าวว่า โครงการธีออส-2 ซึ่งตนได้เป็นผู้แทนรัฐบาลไทยไปดูแลการปล่อยดาวเทียมขึ้นสู่วงโคจรเมื่อต้นเดือนนี้ได้ประสบความสําเร็จอย่างดีมาก และเป็นตัวอย่างความก้าวหน้าทางวิทยาศาสตร์และเทคโนโลยีของไทย พร้อมกับความร่วมมือกับต่างประเทศ โดยในวันนี้รัฐมนตรีด้านการอุดมศึกษาและการวิจัยของฝรั่งเศส พร้อมคณะผู้บริหารระดับสูง ได้เดินทางมาเยือนประเทศไทย ซึ่งตนได้นําผู้บริหารของหน่วยงานของ อว. เข้าหารือด้วย ผลจากการหารือทั้งสองฝ่ายตกลงจะผลักดันความร่วมมือด้านการอุดมศึกษา วิทยาศาสตร์ วิจัยและนวัตกรรมให้แน่นแฟ้นยิ่งขึ้นอีก รวมทั้งต่อยอดจากความสําเร็จของโครงการธีออส-2 และปีแห่งนวัตกรรมฝรั่งเศส - ไทย 2566 ตามโร้ดแมปการดําเนินความสัมพันธ์ไทย-ฝรั่งเศส เพื่อยกระดับการเป็นหุ้นส่วนทางยุทธศาสตร์ทางการอุดมศึกษาและวิจัยระหว่างกันภายในปี พ.ศ. 2567 นี้
รมว.อว.กล่าวต่อว่า ทั้งสองประเทศได้ลงนามแถลงการณ์แสดงเจตจํานงที่จะร่วมมือสนับสนุนให้สถาบันอุดมศึกษาและหน่วยงานวิจัยของไทยและฝรั่งเศส เพิ่มความร่วมมือกันทั้งทางด้านวิทยาศาสตร์ เทคโนโลยี สังคมศาสตร์และมนุษยศาสตร์ ผ่านกิจกรรมต่างๆ เช่น การวิจัยและพัฒนาร่วม การแลกเปลี่ยนนักศึกษา อาจารย์ นักวิทยาศาสตร์ ผู้เชี่ยวชาญ และนักวิจัย การจัดงานและการเข้าร่วมในกิจกรรมความร่วมมือทางด้านวิทยาศาสตร์หรือด้านวิชาการ เป็นต้น
ด้านศ.ซีลวีกล่าวว่า ขอแสดงความยินดีและชื่นชมความสําเร็จของโครงการธีออส-2 ซึ่งได้ขึ้นสู่วงโคจรแล้วและจะเป็นประโยชน์อย่างมากต่อการพัฒนาประเทศไทย รัฐบาลฝรั่งเศสพร้อมขยายความร่วมมือด้านการอุดมศึกษาและการวิจัยเพิ่มขึ้นอีก รวมทั้งในเรื่องการแลกเปลี่ยนนักศึกษาและร่วมสนับสนุนทุนศึกษาวิจัย ตลอดจนพัฒนาความเป็นหุ้นส่วนในด้านการวิจัยและพัฒนา ผ่านการดําเนินการในรูปแบบทวิภาคี และระดับภูมิภาค
รัฐบาลไทย-ข่าวทำเนียบรัฐบาล-สธ.ประชุมสาธารณสุขอำเภอ ทำแผน Quick Win มุ่งสู่ระบบสุขภาพปฐมภูมิที่มีคุณภาพ
วันศุกร์ที่ 20 ตุลาคม 2566
สธ.ประชุมสาธารณสุขอําเภอ ทําแผน Quick Win มุ่งสู่ระบบสุขภาพปฐมภูมิที่มีคุณภาพ
กระทรวงสาธารณสุข จัดประชุมทําแผนปฏิบัติการขับเคลื่อนนโยบายยกระดับ 30 บาท และ Quick Win ยกระดับระบบสุขภาพปฐมภูมิ ออกแบบระบบบริการตรงตามความต้องการของประชาชนในพื้นที่ เข้าถึงบริการรับยา เจาะเลือด ตรวจแล็บใกล้บ้าน และนําเทคโนโลยีมาพัฒนาระบบนัดหมาย
กระทรวงสาธารณสุข จัดประชุมทําแผนปฏิบัติการขับเคลื่อนนโยบายยกระดับ 30 บาท และ Quick Win ยกระดับระบบสุขภาพปฐมภูมิ ออกแบบระบบบริการตรงตามความต้องการของประชาชนในพื้นที่ เข้าถึงบริการรับยา เจาะเลือด ตรวจแล็บใกล้บ้าน และนําเทคโนโลยีมาพัฒนาระบบนัดหมาย ระบบเทเลเมดิซีน เพื่อเพิ่มประสิทธิภาพการให้บริการ
วันนี้ (20 ตุลาคม 2566) ที่ โรงแรมมิราเคิล แกรนด์ คอนเวนชัน กทม. นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานการประชุมเชิงปฏิบัติการ Quick Win (แผนปฏิบัติการเร่งรัด) ยุคเปลี่ยนผ่าน “ก้าวสู่ระบบสุขภาพปฐมภูมิที่มีคุณภาพ 30 บาท รักษาทุกโรคยุคใหม่” โดยมี นายแพทย์โอภาส การย์กวินพงศ์ ปลัดกระทรวงสาธารณสุข คณะผู้บริหาร สาธารณสุขอําเภอ และหน่วยงานที่เกี่ยวข้อง เข้าร่วมประชุม 900 คน
นายแพทย์ชลน่าน กล่าวว่า การแพทย์ปฐมภูมิ ถือเป็นบริการด่านแรกที่ประชาชนสามารถเข้าถึงได้แบบใกล้บ้านใกล้ใจ ดูแลตั้งแต่ส่งเสริม ป้องกัน ควบคุม รักษา และฟื้นฟู และเป็น 1 ใน 13 ประเด็น ในการขับเคลื่อนนโยบาย 30 บาทพลัส เพื่อเพิ่มคุณภาพชีวิตประชาชนทุกคน ทุกกลุ่ม ทุกพื้นที่ โดยการยกระดับระบบสุขภาพปฐมภูมิเพิ่มความครอบคลุมการดูแลสุขภาพที่บ้านและชุมชน การรับยา ส่งยาทางไปรษณีย์ การเจาะเลือดตรวจแล็บใกล้บ้าน 1 จังหวัด 1 โรงพยาบาล รวมทั้งนําเทคโนโลยีมาใช้ในการพัฒนาระบบนัดหมาย ระบบเทเลเมลดีซีน และการเสริมสร้างงานอนามัยโรงเรียนให้เข้มแข็ง 1 อําเภอ 1 โรงเรียน ซึ่งการพัฒนาในเรื่องดังกล่าวต้องอาศัยความร่วมมือจากผู้บริหารกระทรวงสาธารณสุขทุกระดับทั้งส่วนกลางและส่วนภูมิภาค โดยเฉพาะสํานักงานสาธารณสุขอําเภอ ซึ่งเป็นหน่วยงานที่อยู่ใกล้ชิดกับประชาชน มีความเข้าใจบริบทของพื้นที่เป็นอย่างดี และสามารถออกแบบระบบบริการได้ตรงตามความต้องการของประชาชนในพื้นที่
ซึ่งการจัดประชุมในวันนี้ เป็นส่วนหนึ่งที่จะช่วยสร้างความรู้ความเข้าใจให้กับผู้บริหารในระดับอําเภอ เพื่อที่จะนํานโยบายของกระทรวงสาธารณสุข รวมทั้ง Quick Win 10 เรื่อง อาทิ บัตรประชาชนใบเดียวรักษาทุกที่ มะเร็งครบวงจร ส่งเสริมการมีบุตร จัดตั้งศูนย์ธัญญารักษ์ดูแลผู้ป่วยจิตเวชและยาเสพติด โรงพยาบาลอัจฉริยะระบบการแพทย์ทางไกล สถานชีวาภิบาลและคลินิกผู้สูงอายุ เป็นต้น ไปเร่งรัดขับเคลื่อนร่วมกับภาคีเครือข่ายที่เกี่ยวข้อง ช่วยยกระดับการดูแลสุขภาพประชาชนให้ครอบคลุมทุกมิติต่อไป
****************************************** 20 ตุลาคม 2566